**Tlačová správa**

**25. február 2021**

**Výsledky predaja Skupiny Renault na Slovensku**

* **Celkový predaj Renault Slovensko v roku 2020 dosiahol 8 227 vozidiel.**
* **Obe značky, ktoré zastupuje Renault Slovensko, si dlhodobo udržujú pozície v TOP 10 rebríčku automotive značiek v krajine.**
* **V TOP 10 najpredávanejších modelov na Slovensku figuruje na 7. priečke Renault Clio a na 10. mieste je Dacia Duster.**
* **Značka Dacia výrazne dominuje medzi vozidlami, ktoré ponúkajú LPG pohon.**
* **V roku 2021 plánuje Skupina Renault pokračovať v politike predaja zameranej na hodnotu s implementáciou strategického plánu Renaulution. Stratégia je smerodajná aj pre slovenský trh.**

Automobilový trh na Slovensku v roku 2020 poklesol oproti roku 2019 o 25 %. Renault Slovensko dosiahol v roku 2020 trhový podiel 10,1 % čo predstavuje 8 277 predaných vozidiel.

V roku 2020 sa na Slovensku predalo 4 433 vozidiel značky Renault. Celkovo figuruje značka Renault na 7. mieste s podielom 5,4 %. Oproti predchádzajúcemu roku to predstavuje pokles o približne 11 %. Dacia predala v roku 2020 3 794 modelov a dostala sa na 9. priečku v predajnosti na Slovensku. Trhový podiel tejto značky na Slovensku je 4,6 %. Oproti roku 2019 poklesli predaje modelov značky Dacia o 38 %.

Najsilnejším mesiacom v roku pre značku Renault bol letný mesiac jún, kedy sa predalo až 559 vozidiel. Naopak značke Dacia sa darilo najviac v zime, konkrétne vo februári, kedy autorizovaní díleri predali 485 vozidiel.

*„Rok 2020 bol náročný z viacerých pohľadov. Ku skutočnostiam, na ktoré sme sa vedeli pripraviť ako prechod na prísnejšie emisné limity EU sa pridala aj kompletná zmena manažmentu Skupiny Renault a bohužiaľ aj nikým nepredvídateľná situácia s epidémiou COVID-19. Napriek všetkým týmto inputom a vplyvom, sme vďaka veľmi flexibilnému riadeniu našich obchodných aktivít dokázali udržať obrat náhradných dielov a servisu na porovnateľnej úrovni s rokom 2019. Podarilo sa nám limitovať pokles predaja vozidiel. Vzhľadom k podmienkam, hodnotím rok 2020 pozitívne. Vytvoril nám dobrú štartovaciu pozíciu na rok 2021,“* hodnotí minulý rok generálny riaditeľ Renault Slovensko, Richard Evanson.

**Úspechy jednotlivých modelov**

V TOP 10 najpredávanejších modelov na Slovensku figuruje na 7. priečke Renault Clio a na 10. mieste je Dacia Duster.

V obľube ostávajú naďalej vozidlá z B-segmentu Renault Clio a Renault Captur. Vo svojej kategórii je Clio druhým najpredávanejším modelom. V roku 2020 sa predalo 2 006 kusov a oproti minulému roku je to 4,5 % nárast. Renault Captur si v segmente malých SUV vozidiel udržal svoju 3. pozíciu s predajom v objeme 761 vozidiel.

V segmente stredne veľkých SUV je na 3. pozícii Dacia Duster. Minulý rok si tento model vybralo 1 563 zákazníkov. Oproti predajom z minulému roku vozidlom zaznamenalo len mierny pokles a to o  2,8 %.

**LPG vozidlá**

Značka Dacia disponuje najväčšou ponukou LPG motorizácií spomedzi automotive značiek. Svoje dvojpalivové motory Benzín/LPG ponúka už vo väčšine svojich modelov. V Európe tvoria viac ako 25 % z predaných automobilov značky Dacia.

Dacia v tomto segmente na Slovensku kraľuje! Na prvých troch miestach obľúbených LPG modelov sú modely Dacia Duster, Sandero a Logan MCV spolu so 446 predanými vozidlami. Celkovo sa na Slovensku predalo 543 vozidiel s LPG pohonom.

**Elektrické vozidlá**

Na rýchlo rastúcom trhu s elektrickými vozidlami potvrdila Skupina Renault svoje vedúce postavenie v rámci Európy. V porovnaní s rokom 2019 zaznamenala Skupina až 101,4 % nárast. Model ZOE je stále najpredávanejší elektromobil v Európe. V roku 2020 sa predalo rekordných 100 657 kusov ZOE.

Na Slovensku je model ZOE 4. najpredávanejšie elektrické vozidlo s 80 predanými vozidlami.

**Modelové novinky 2021**

Rok 2021 prinesie fanúšikom a zákazníkom značiek Renault a Dacia množstvo noviniek.

Country marketing manažér Renault Slovensko, Stanislav Mihalovič*: „Aj rok 2021 bude veľmi zaujímavý pre zákazníkov značiek Renault a Dacia. Samozrejme dlho očakávanou udalosťou roka bude uvedenie športového SUV, Nového Renault ARKANA. Tento model prichádza do vysokonkurenčného C-SUV segmentu s výnimočnou karosériou, bohatou technologickou výbavou a fantastickým dizajnom. Fanúšikov ekologických riešení potešíme skompletizovaním modelového radu E-TECH, elektrických, hybridných a plug-in hybridných modelov Renault – a to uvedením hybridnej verzie modelu Arkana E-TECH 140 a Captur E-TECH 140. Očakávaná je aj obnova modelov Renault Kangoo VAN a Renault Express ako zástupcov úžitkových vozidiel. Začiatok tohto roka sme venovali uvedeniu tretej generácie najpredávanejšieho modelu súkromnej klientele v Európe – novej Dacia SANDERO, ktorú sme uviedli v dvoch verziách, hatchback SANDERO a malý crossover SANDERO Stepway. V priebehu roka sa môžeme tešiť na facelift úspešného SUV Dacia DUSTER. Koniec roka bude naozaj veľkolepý, pretože plánujeme odštartovať predaj prvej elektrickej Dacia SPRING“.*

 **Média kontakt:**

**Ivana Obadalová**

PR manažérka Renault Slovensko

0905 210 315

ivana.obadalova@renault.sk